

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

*Urad župana*

Številka: 478-0030/2024 -27 Pri odgovoru se sklicujte na našo številko!

Datum: 14.02.2025

**VSEM INTERESENTOM**

**ZADEVA: Razpis Javno zbiranje ponudb za ustanovitev stavbne pravice na nepremičnini - zadeva št.** **478-0030/2024 -21 z dne 22.01.2025 – DODATNA POJASNILA**

Organizator Občina Dravograd, Trg 4. julija 7, Dravograd je na podlagi 72. ,49. in 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/2018, **79/18 in 78/23; v nadaljevanju:** ZSPDSLS-1) in v povezavi z 16. členom Uredbe o stvarnem premoženju države in samoupravnih lokalnih skupnosti (Ur.l. RS, št. 31/18; v nadaljevanju: Uredba o stvarnem premoženju), dne 23.1.2025 na svoji spletni strani:

<https://www.dravograd.si/objava/1044476>,

objavila Razpis »Javno zbiranje ponudb za ustanovitev stavbne pravice na nepremičnini - zadeva št. 478-0030/2024-21« z dne 22.01.2025.

Dne 13.2.2025 je Občina Dravograd kot organizator prejela Prošnjo za podrobnejše informacije in dodatna pojasnila glede Razpisa Občine Dravograd »Javno zbiranje ponudb za ustanovitev stavbne pravice na nepremičnini, št. 478-0030/2024-21« z dne 22.01.2025, in sicer dve vprašanji, v zvezi s katerima, podajamo (objavljamo) naslednja odgovora oz. naslednji pojasnili:

1. **Vprašanje**: V točki 12. razpisne dokumentacije (12. Podrobnejši pogoji za udeležbo na javnem zbiranju ponudb in posebnosti pravnega posla) je zapisan sledeči stavek *»so v preteklih treh (3) letih pred objavo tega Razpisa uspešno vzpostavili vsaj eno lokalno sončno skupnost«*. Ker se vzpostavitev ene lokalne sončne skupnosti lahko interpretira na različne načine **vas prosimo za potrditev, da družba zapisani pogoj izpolnjuje v kolikor je v preteklih treh (3) letih pred objavo tega Razpisa uspešno zgradila in priklopila vsaj eno sončno elektrarno, ki proizvaja električno energijo iz OVE po PS.3B shemi za namene skupnosti.**

***Dodatna razlaga*:** PS.3B shema je podrobno definirana v [*Sistemskih obratovalnih navodilih za distribucijski sistem električne energije*](https://www.sodo.si/sl/kdo-smo/zakonodaja/sondsee/veljavni-dokumenti-sondsee), v členu 91. *»(3) Splošna tipska shema PS.3B je namenjena za priključevanje skupnostne samooskrbe, energetske skupnosti državljanov in skupnosti na področju obnovljivih virov.«*

ODGOVOR organizatorja Občine Dravograd:

V zvezi z vašim vprašanjem **potrjujemo oz. pojasnjujemo**, da podjetja (pravne osebe) ali samostojni podjetniki, zapisani pogoj **»ki so v preteklih treh (3) letih pred objavo tega Razpisa uspešno vzpostavili vsaj eno lokalno sončno skupnost«** izpolnjujejo tudi, v kolikor so v preteklih treh (3) letih pred objavo tega Razpisa (Razpis je bil na spletni strani Občine Dravograd objavljen dne 23.1.2025: [**https://www.dravograd.si/objava/1044476**](https://www.dravograd.si/objava/1044476)) uspešno zgradili in priklopili vsaj eno sončno elektrarno, ki proizvaja električno energijo iz OVE po PS.3B shemi za namene skupnosti.

1. **Vprašanje**: Vezano na isto točko 12. razpisne dokumentacije (12. Podrobnejši pogoji za udeležbo na javnem zbiranju ponudb in posebnosti pravnega posla). Pri procesu vzpostavitve sončnih skupnosti v večini primerov v praksi sodelujejo vsaj tri različne družbe, (1) lastnik proizvodne naprave, ki je druga pravna oseba, kot (2) subjekt, ki gradi proizvodno napravo, saj mora lastnik proizvodne naprave biti registriran kot »proizvajalec električne energije«. (3) organizator lokalne sončne skupnosti, pa izvaja tudi dobavo električne energije članom skupnosti, dobavo manjkov in odkup viškov električne energije, za kar pa potrebuje registrirano dejavnost »dobave električne energije končnim odjemalcem«. **Da bomo vaše zahteve v razpisu lažje realizirati vas prosimo za potrditev, da boste kot ustrezne prijave šteli tudi prijave v vseh treh oblikah navedenih spodaj:**
2. **prijava z družbami v skupini** ali
3. **za izpolnjevanje pogoja referenc pravne osebe se predloži reference podizvajalcev** ali
4. **na razpis prijavimo konzorcij družb, pri čemer lahko reference izpolnjujejo različne pravne osebe, ki tvorijo konzorcij.**

***Dodatna razlaga:*** *K skupni prijavi se bi primeru konzorcija družb priložilo tudi pogodbo o skupni izvedbi predmeta javnega razpisa (konzorcijska pogodba) podpisano s strani vseh partnerjev, v kateri mora biti opredeljen vodilni partner, ki je pooblaščen za podpis skupne prijave ter ostali partnerji ter njihovi deleži pri izvedbi posla ter način obračunavanja in plačevanja izstavljenih računov, prav tako pa z namenom zaščite občine tudi, da za celotno obveznost do občine in vsak njen del odgovarjajo vsi partnerji solidarno, pri čemer je upravičenec do stavbne pravice le eden izmed partnerjev, in sicer lastnik proizvodne naprave. V tem primeru mora razpisne pogoje (reference) iz točke 12. razpisne dokumentacije pogoj izpolniti vsaj eden od partnerjev in v primeru razpisnih pogojev iz točke 7. (spodaj) razpisne dokumentacije pa mora pogoj izpolniti vsak izmed partnerjev.* *V primeru, kadar je za posamezni pogoj zahtevano, da le-tega izpolnjuje vsak izmed partnerjev, pogoj pa z izjavo izkazuje vodilni partner, se šteje, da je vodilni partner pooblaščen za podajo izjave ali potrditev in soglašanje z zahtevami razpisa v imenu vsakega od partnerjev, občina pa si pridržuje pravico v primeru dvoma zahtevati predložitev takšnega pooblastila ali zahtevati od posameznega partnerja predložitev ustrezne druge izjave ali dokazila.*

ODGOVOR organizatorja Občine Dravograd:

Organizator bo kot ustrezno prijavo oz. ponudbo za ustanovitev stavbne pravice štel tudi skupno prijavo interesentov v spodaj navedenih oblikah:

1. **prijava z družbami v skupini** ali
2. **za izpolnjevanje pogoja referenc pravne osebe se predloži reference podizvajalcev** ali
3. **na razpis prijavimo konzorcij družb, pri čemer lahko reference izpolnjujejo različne pravne osebe, ki tvorijo konzorcij.**

Lep pozdrav!

Pripravil:

|  |  |
| --- | --- |
| **Črtomir EPŠEK, univ.dipl.prav.**  **Višji svetovalec** | **Župan**  **Anton PREKSAVEC** |

Vročiti:

* Objava na spletni strani občine Dravograd: [**https://www.dravograd.si/objava/1044476**](https://www.dravograd.si/objava/1044476)